Jumfern (Insekten)

De **Jumfern** oder **Liekflunken** (Zygoptera) sünd en Unnerorden vun de Insekten. Se maakt mit twee annere Unnerorden de Orden vun de Goldpeer ut. Över de ganze Welt hen gifft dat bi 2.700 Aarden vun Jumfern, dormank 49 Sorten in Europa. 

Jumfern könnt vun de Echten Goldpeer (Anisoptera) goot ut'neen holen weern vunwegen en paar sünnerliche Kennteken: Se sünd allgemeen lichter boot; de Ogen sünd tämlich lüttjet un staht wiet ut'neen; wenn de Deerter sitten gaht, weert de Flunken vun de Jumfern na achtern över dat Lief tohopenfoolt' (bloß nich bi de Diekjumfern). Bi en Echt Goldpeerd staht se na de Siet hen af. De Vör- un de Achterflunken sünd bi de Jumfern liek groot. Dor kummt ok de wetenschoppliche Naam Zygoptera vun her, dat heet up Platt: Liekflunken. 

De Jumfern un ok de Echten Goldpeer kennt en Unvullstännigen Gestaltwessel. De Larve strepelt ehre Huut af un warrt denn na dat leste Mol en Insekt mit Flögels un mit faken dannige Farven. De Larve is tämlich lüttjet, bit hen to um un bi twee cm, mit en small Achterlief, wo dree Steertkemen an sitten doot. Se röögt sik dör Hen- un Herswutschen vun dat Achterlief (Bi Echte Goldpeer gifft dat en *Strahlandriev*). 

## Taxonomie
### In Düütschland
* Familie: Beekjumfern (Calopterygidae)
** Soort: Weidebeekjumfer (*Calopteryx splendens*)
** Soort: Blaue Beekjumfer (*Calopteryx virgo*)
* Familie: Rüschenjumfern oder Diekjumfern (Lestidae)
** Soort: Gemeene Rüschenjumfer (*Lestes sponsa*)
** Soort: Tangenrüschenjumfer (*Lestes dryas*)
** Soort: Süüdliche Rüschenjumfer (*Lestes barbarus*)
** Soort: Spiddelige Rüschenjumfer (*Lestes virens*)
** Soort: Holtrüschenjumfer (*Lestes viridis*)
** Soort: Brune Winterjumfer (*Sympecma fusca*)
** Soort: Nöördliche Winterjumfer (*Sympecma paedisca*) 
* Familie: Waterjumfern (Coenagrionidae)
** Soort: Lüttje Lanteern (*Ischnura elegans*)
** Soort: Spiddelige Grasjumfer (*Ischnura pumilio*)
** Soort: Watersnuut (*Enallagma cyathigerum*)
** Soort: Variabel Waterjumfer (*Coenagrion pulchellum*)
** Soort: Azurwaterjumfer (*Coenagrion puella*)
** Soort: Merkurwaterjumfer (*Coenagrion mercuriale*)
** Soort: Gaffelwaterjumfer (*Coenagrion scitulum*)
** Soort: Speerwaterjumfer (*Coenagrion hastulatum*)
** Soort: Maandwaterjumfer (*Coenagrion lunulatum*)
** Soort: Düstere Waterjumfer (*Coenagrion armatum*) niet in B
** Soort: Grote Rootogenjumfer (*Erythromma najas*)
** Soort: Lüttje Rootogenjumfer (*Erythromma viridulum*)
** Soort: Kanaljumfer (*Erythromma lindenii*)
** Soort: Füerjumfer (*Pyrrhosoma nymphula*)
** Soort: Koralljumfer (*Ceriagrion tenellum*)
** Soort: Dwargjumfer (*Nehalennia speciosa*)
* Familie: Breedscheenjumfern (Platycnemididae)
** Soort: Blaue Breedscheenjuffer (*Platycnemis pennipes*)

### All Familien in de Welt
* Amphipterygidae
* Beekjumfern (Calopterygidae)
* Chlorocyphidae
* Dicteriadidae
* Euphaeidae
* Polythoridae
* Synlestidae
* Rüschenjumfern (|Lestidae)
* Lestoideidae
* Megapodagrionidae
* Perilestidae
* Hemiphlebidae
* Waterjumfern (Coenagrionidae)
* Isosticidae
* Breedscheenjumfern (Platycnemididae)
* Platystictidae
* Protoneuridae
* Pseudostigmatidae

## Biller

Bild:Calopteryx virgo2.jpg|Blaue Beekjumfer Heken
Bild:Libelle.jpg|Lüttje Lanteern Heken
Bild:Pyrrhosoma nymphula01.JPG|Füerjumfer
Bild:CeriagrionTenellumBrunssummerHeide2.JPG| Koralljumfer Heken
Bild:Coenagrion puella3 latka dzieweczka small.jpg|Watersnuut Heken
Bild:Calopteryx splendens.jpg|Weidebeekjuffer Heken
Bild:Calopteryx splendens vrouwtje.jpg|Weidebeekjumfer Seken
Bild:Calopteryx splendens 4.jpg|Weidebeekjumfer
Bild:Sympecma fusca male detail.JPG| Brune Winterjumfer Heken
Bild:LestesVirensFemale2.JPG |Spiddelige Diekjumfer Seken
Bild:Lestes barbarus female.JPG|Süüdliche Diekjumfer Seken
Bild:Chalcolestes viridis 8399.jpg |Holtdiekjumfer Seken


## Borns
* Frank Bos, Marcel Wasscher en Weia Reinboud (2007): *Veldgids Libellen*, KNNV Uitgeverij, 5. Uplaag, ISBN 978-90-5011-264-2 
* Jill Silsby (2001): *Dragonflies of the World*, Smithsonian, ISBN 1-56098-959-9